ירושלים,ה' באדר ב' התשע''ט

12 מרץ ,2019

מס' תיק - 20/2019

לכבוד

בר דרזי

סעדיה גאון 26

תל אביב

שלום רב,

הנדון: **נתונים בעניין השטח ששוכר משרד האוצר עבור משרדי הממשלה**

1. בחודש ינואר 2019 הגשת בקשה לקבלת מידע לפי חוק חופש המידע, התשנ"ח-1998 (להלן - **החוק**), שעסקה בנתונים על נכסים ששוכרת המדינה. להלן תפורט התייחסות לבקשה זו.
2. יצוין כי בקשה זו מהווה מענה עבור כל משרדי הממשלה ויחידות הסמך וזאת מאחר שמינהל הדיור הממשלתי אמון על ניהול כל הנכסים המחוזקים על ידי משרדי הממשלה ויחידות הסמך, וזאת למעט האמור בסעיף 4 למטה.
3. בהתאם לסעיף 9(ב)(6) לחוק לא ניתן למסור את מחירי השכירות החודשית בערים בהן יש עד שני נכסים מושכרים. זאת בשל העובדה כי מדובר במידע הנוגע לעניינים מסחריים, שגילויו עלול לפגוע פגיעה ממשית באינטרס הכלכלי של המדינה.
4. באשר למחירי הארנונה, מדובר במידע שאינו מצוי במינהל הדיור הממשלתי, שכן כל משרד מנהל את נכסיו בהיבט זה, לכן בהתאם לסעיף 8(5) לחוק הריני דוחה את בקשתך ומפנה אותך למשרדים הממשלתיים.
5. לקובץ זה יצורפו הנתונים שהתבקשו וניתן להעבירם במסגרת חוק חופש המידע- סך כל הנכסים המושכרים עבור משרדי הממשלה בכל עיר וכן גודל סך כל הנכסים במ"ר, בכל עיר וגובה דמי השכירות המשולמים בגין כלל הנכסים בכל עיר, בהתאם לכתוב לעיל.

בכבוד רב ,



אנט קליימן

ממונה על פניות הציבור וחוק חופש המידע